**บันทึกรายงานการประชุมสภาองค์การบริหารส่วนตำบลบุโพธิ์**

**สมัยสามัญ สมัยที่ ๓ /๒๕๖๖ ครั้งที่ 1**

**วันอังคาร ที่ ๑๕ สิงหาคม พ.ศ. ๒๕๖๖**

**ณ ห้องประชุมสภาองค์การบริหารส่วนตำบลบุโพธิ์**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายหมั่น สำรวมรัมย์ | ประธานสภาฯ | *หมั่น สำรวมรัมย์* |  |
| ๒ | นายอุทิศ พันธ์รัมย์ | รองประธานสภาฯ | *อุทิศ พันธ์รัมย์* |  |
| ๓ | นายเกื้อ รอบคอบ | ส.อบต.หมู่ที่ ๒ | *เกื้อ รอบคอบ* |  |
| ๔ | นายวันเฉลิม สุขเลา | ส.อบต.หมู่ที่ ๓ | *วันเฉลิม สุขเลา* |  |
| ๕ | นายธีรกานต์ เหล่าสิงห์ | ส.อบต.หมู่ที่ ๔ | *ธีรกานต์ เหล่าสิงห์* |  |
| ๖ | นายลำปาง ประมวญพืช | ส.อบต.หมู่ที่ ๖ | *ลำปาง ประมวญพืช* |  |
| ๗ | นายอาคม ดีต่อ | ส.อบต.หมู่ที่ ๗ | *อาคม ดีต่อ* |  |
| ๘ | นางสาวมนัสนันท์ มุ่งดี | ส.อบต.หมู่ที่ ๘ | *มนัสนันท์ มุ่งดี* |  |
| ๙ | นายวิชญ์พล ไตรศร | เลขานุการสภาฯ | *วิชญ์พล ไตรศร* |  |

ผู้มาประชุม จำนวน ๙ คน

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสุรสิทธิ์ แสงโทโพธิ์ | นายก อบต. | *สุรสิทธิ์ แสงโทโพธิ์* |  |
| ๒ | นายสุทธิศักดิ์ สะรวมรัมย์ | รองนายก อบต. | *สุทธิศักดิ์ สะรวมรัมย์* |  |
| ๓ | นายประยุทธ สะอาดรัมย์ | รองนายก อบต. | *ประยุทธ สะอาดรัมย์* |  |
| 4 | นายเอนก แป่มจำนัก | เลขาฯนายก อบต. | *เอนก แป่มจำนัก* |  |
| ๕ | นายอัครพงษ์ ยอดอ่อน | หัวหนาสำนักปลัด | *อัครพงษ์ ยอดอ่อน* |  |
| ๖ | นางภาวิณี ดีประจำ | ผอ.กองการศึกษาฯ | *ภาวิณี ดีประจำ* |  |
| ๗ | นางจินดาวรรณ ชัยรัมย์ | รองปลัด อบต. | *จินดาวรรณ ชัยรัมย์* |  |
| ๘ | นายอภิสิทธิ์ ปานพันธ์ | ผู้ช่วยผู้ใหญ่บ้าน หมู่ที่ ๘ | *อภิสิทธิ์ ปานพันธ์* |  |
| ๙ | นางลำปาง มุ่งดี | ผู้ใหญ่บ้าน หมู่ที่ ๗ | *ลำปาง มุ่งดี* |  |
| ๑๐ | นางรุ่งทิพย์ ลาลำโกน | ผู้ใหญ่บ้าน หมู่ที่ ๓ | *รุ่งทิพย์ ลาลำโกน* |  |
| 11 | นางภารดี ทองสม | ผู้ใหญ่บ้าน หมู่ที่ ๒ | *ภารดี ทองสม* |  |
| ๑2 | นายแสน โนนทราย | ผู้ใหญ่บ้าน หมู่ที่ ๔ | *แสน โนนทราย* |  |
| ๑3 | นางพัชรินทร์ แอนเดอร์สัน | ผู้อำนวยการกองคลัง | *พัชรินทร์ แอนเดอร์สัน* |  |
| ๑4 | น.ส.ธชษร บุญเพิ่ม | นักวิเคราะห์นโยบายและแผน | *ธชษร บุญเพิ่ม* |  |
| 15 | นางสงวน ด้วงเอก | นักจัดการงานทั่วไป | *สงวน ด้วงเอก* |  |
| ๑6 | น.ส.ปริศนา บุราสิทธิ์ | ผู้ช่วยนักวิเคราะห์ฯ | *ปริศนา บุราสิทธิ์* |  |
| 17 | นายประจวบ กิมประโคน | นักพัฒนาชุมชน | *ประจวบ กิมประโคน* |  |
| 18 | นายภานุพันธ์ บริสุทธิ์ | ผู้อำนวยการกองช่าง | *ภานุพันธ์ บริสุทธิ์* |  |
| 19 | นางสาวสุพรรณี ภักดีนัน | ผช.จพง.ธุรการ | *สุพรรณี ภักดีนัน* |  |

ผู้เข้าร่วมประชุม จำนวน ๑9 คน

/เริ่มประชุม...

-2-

**เริ่มประชุม เวลา ๐๙.๐๐ น.**

เลขานุการสภาฯ ตรวจสอบสมาชิกที่ลงชื่อและเข้าประชุมครบองค์ประชุม แล้วจึงเชิญประธานสภาฯ จุดธูปเทียนบูชาพระรัตนตรัย และเปิดการประชุมตามระเบียบวาระการประชุมต่อไป

ประธานสภาฯ ขอเปิดการประชุมสภาองค์การบริหารส่วนตำบลบุโพธิ์ สมัยสามัญ สมัยที่ ๓/๒๕๖๖ ครั้งที่ 1 ตามระเบียบวาระ ดังนี้

**ระเบียบวาระที่ ๑ เรื่องประธานแจ้งที่ประชุมทราบ**

- ไม่มี -

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**๒.๑ รับรองรายงานการประชุมสภาสมัยวิสามัญ สมัยที่๑/๒๕๖๖ ลงวันที่ ๖ กรกฎาคม ๒๕๖๖**

ประธานสภาฯ ขอให้สมาชิกตรวจสอบรายงานการประชุม ซึ่งได้ส่งให้กับสมาชิกได้ตรวจสอบแล้ว หากมีข้อผิดพลาดให้เสนอขอแก้ไขในที่ประชุม หากไม่มี ขอสอบถามที่ประชุม

มติที่ประชุม รับรองรายงานประชุม สภาสมัยวิสามัญ สมัยที่ ๑/๒๕๖๖

**ระเบียบวาระที่ ๓ เรื่อง แจ้งเพื่อทราบ**

**–ไม่มี -**

**ระเบียบวาระที่ ๔ เรื่อง เพื่อพิจารณา**

**๔.๑ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๗ ในวาระที่ ๑ (รับหลักการ)**

ประธานสภาฯ ขอเชิญเลขาฯชี้แจงรายละเอียดระเบียบเกี่ยวกับการประชุมพิจารณาร่างข้อบัญญัติงบประมาณรายจ่ายประจำปี ให้กับสมาชิกทราบ ก่อนที่จะมีการพิจารณาต่อไป

นายวิชญ์พล ไตรศร ขอชี้แจงระเบียบที่เกี่ยวข้องกับการพิจารณาร่างข้อบัญญัติงบประมาณรายจ่าย

เลขานุการสภาฯ ประจำปีงบประมาณ พ.ศ.2567 ในระเบียบวาระ 4.1 เรื่อง การพิจารณาร่างงบประมาณรายจ่ายประจำปีงบประมาณ พ.ศ. ๒๕67 ขององค์การบริหารส่วนตำบลบุโพธิ์ ดังนี้

๑) ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 ข้อ ๒๓ ให้เจ้าหน้าที่งบประมาณทำการพิจารณา ตรวจสอบ วิเคราะห์ และแก้ไขงบประมาณในชั้นต้นแล้วเสนอต่อผู้บริหารท้องถิ่น เมื่อผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใด เป็นงบประมาณประจำปี แล้วให้เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อผู้บริหารท้องถิ่นอีกครั้งหนึ่ง เพื่อผู้บริหารท้องถิ่นได้นำเสนอต่อสภาท้องถิ่นภายในวันที่ ๑๕ สิงหาคม

๒) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ 2)พ.ศ. 2554

ข้อ ๔๕ (วรรคสาม) ญัตติร่างข้อบัญญัติที่ประชุมสภาท้องถิ่น ต้องพิจารณาเป็นสามวาระ โดยญัตติร่างข้อบัญญัติงบประมาณจะพิจารณาสามวาระ รวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

/ข้อ ๔๗ ในการพิจารณา…

-3-

ข้อ ๔๗ ในการพิจารณาญัตติร่างข้อบัญญัติวาระที่ ๑ ให้ที่ประชุมสภาท้องถิ่นปรึกษาในหลักการแห่งร่างข้อบัญญัติ และลงมติว่าจะรับหลักการ แห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิก สภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติ วาระที่ ๑ สภาท้องถิ่นอาจจะให้ คณะกรรมการสภาท้องถิ่น พิจารณาก่อนรับหลักการก็ได้

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่าง ข้อบัญญัตินั้น ไปให้คณะกรรมการแปรญัตติพิจารณาโดยละเอียด และที่ประชุม สภาจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วยภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่งผู้บริหาร ท้องถิ่นหรือสมาชิกสภาท้องถิ่นผู้ใด เห็นควรจะแก้ไขเพิ่มเติมร่างข้อบัญญัติก็ให้ เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอ ต่อประธานคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติ จะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่าง ข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและ บันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติ ของคณะกรรมการแปรญัตติ เกี่ยวด้วยการแปรญัตตินั้น เป็นประการใด การสงวน ความเห็นของกรรมการแปรญัตติ ตลอดจนการสงวนคำแปรญัตติด้วย และให้ ประธานสภาท้องถิ่น ส่งรายงานนั้น แก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนวันประชุม พิจารณาเว้นแต่กรณีต้องพิจารณาเป็นการด่วน

ให้คณะกรรมการ แปรญัตติไปร่วมประชุมสภาท้องถิ่นด้วย เพื่อแถลง ประกอบรายงาน หรือชี้แจง ข้อสงสัยต่างๆ เกี่ยวกับรายงานนั้น

ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียง ตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติ เห็นด้วย กับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอ ขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติ ไปแล้วขัดแย้งกัน หรือบกพร่อง ในสาระสำคัญที่ประชุมสภาท้องถิ่นจะลงมติให้ส่งปัญหานั้นไป ให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่อง ก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้ คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะ ข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสาม เกิดขึ้นในการพิจารณารวดเดียว ที่ประชุมสภาท้องถิ่น จะลงมติให้ดำเนินการตาม ความในวรรคสามก็ได้

เมื่อคณะกรรมการแปรญัตติ ได้ยื่นรายงานการพิจารณาข้อที่ได้ระงับไว้นั้น ตามวรรคสามแล้วให้ประธานสภา ท้องถิ่น ส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวัน นัดประชุม เว้นแต่กรณีต้องพิจารณาเป็นการด่วน

/ในการประชุม…

-4-

ในการประชุมต่อวาระที่สองให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปราย เว้นแต่ ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ประธานสภาฯ เชิญผู้บริหารแถลงหลักการและเหตุผลและนำเสนอร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗ ต่อสภาเพื่อพิจารณาต่อไป

นายุสรสิทธิ์ แสงโทโพธิ์ **คำแถลงงบประมาณ ประกอบงบประมาณรายจ่ายประจำปีงบประมาณ พ.ศ. 2567**

นายก อบต.บุโพธิ์ เรียน ท่านประธานสภาฯ และสมาชิกสภาองค์การบริหารส่วนตำบลบุโพธิ์

บัดนี้ ถึงเวลาที่คณะผู้บริหารขององค์การบริหารส่วนตำบลบุโพธิ์ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลบุโพธิ์อีกครั้งหนึ่ง ฉะนั้น ในโอกาสนี้ คณะผู้บริหารท้องถิ่นองค์การบริหารส่วนตำบลบุโพธิ์ จึงขอชี้แจงให้ท่านประธานและสมาชิกทุกท่านได้ทราบถึง สถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. ๒๕๖๗ ดังต่อไปนี้

**1. สถานะการคลัง**

๑.๑ งบประมาณรายจ่ายทั่วไป

ในปีงบประมาณ พ.ศ.๒๕๖๖ ณ วันที่ ๙ สิงหาคม พ.ศ. ๒๕๖๖ องค์กรปกครองส่วนท้องถิ่นมีสถานะการเงิน ดังนี้

๑.๑.๑ เงินฝากธนาคาร จำนวน ๓๐,๙๑๒,๘๒๖.๗๐ บาท

๑.๑.๒ เงินสะสม จำนวน ๕๕,๘๒๐,๒๘๘.๐๑ บาท

๑.๑.๓ เงินทุนสำรองเงินสะสม จำนวน ๑๓,๐๖๘,๑๐๐.8๗ บาท

๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่าย

จำนวน 0 โครงการ รวม 0.00 บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๑ โครงการ

รวม ๕,๐๐๐.๐๐ บาท

๑.๒ เงินกู้คงค้าง จำนวน 0.00 บาท

**2. การบริหารงบประมาณในปีงบประมาณ พ.ศ. ๒๕๖๕**

2.1 รายรับจริง จำนวน ๓๑,๗๗๕,๕๒๐.๑๖ บาท ประกอบด้วย

หมวดภาษีอากร จำนวน ๒๗,๘๙๖.๔๘ บาท

หมวดค่าธรรมเนียม ค่าปรับ และใบอนุญาต จำนวน ๓๒,๖๒๑.๐๐ บาท

หมวดรายได้จากทรัพย์สิน จำนวน ๘๐,๕๑๒.๐๔ บาท

หมวดรายได้จากสาธารณูปโภคและการพาณิชย์ จำนวน 0.00 บาท

หมวดรายได้เบ็ดเตล็ด จำนวน ๗๔,๙๕๐.๐๐ บาท

หมวดรายได้จากทุน จำนวน ๑,๖๘๐.๐๐ บาท

หมวดภาษีจัดสรร จำนวน ๑๖,๙๘๐,๘๑๖.๖๔ บาท

หมวดเงินอุดหนุน จำนวน ๑๔,๕๗๗,๐๔๔.๐๐ บาท

2.2 เงินอุดหนุนที่รัฐบาลให้โดยระบุวัตถุประสงค์ จำนวน ๕,๒๕๕,๘๐๐.๐๐ บาท

/2.3 รายจ่ายจริง…

-5-

2.3 รายจ่ายจริง จำนวน ๒๕,๖๐๖,๒๒๓.๐๖ บาท ประกอบด้วย

งบกลาง จำนวน ๙,๔๒๘,๓๕๐.๘๒ บาท

งบบุคลากร จำนวน ๑๐,๕๓๓,๓๖๘.๐๐ บาท

งบดำเนินงาน จำนวน ๓,๙๕๒,๑๙๐.๒๔ บาท

งบลงทุน จำนวน ๔๒๐,๖๐๐.๐๐ บาท

งบเงินอุดหนุน จำนวน ๑,๒๗๑,๗๑๔.๐๐ บาท

งบรายจ่ายอื่น จำนวน ๐.๐๐ บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน ๔,๓๒๗,๓๐๐.๐๐ บาท

2.5 รายจ่ายที่จ่ายจากเงินสะสมเพื่อดำเนินการตามอำนาจหน้าที่

จำนวน ๓๔๘,๐๐๐.๐๐ บาท

2.6 รายจ่ายจากเงินทุนสำรองสะสม จำนวน ๐.๐๐ บาท

2.7 รายจ่ายที่จ่ายจากเงินกู้ จำนวน 0.00 บาท

**ประมาณการรายรับ** ประจำปีงบประมาณ พ.ศ. ๒๕๖๗ มีดังนี้

- รายได้จัดเก็บเอง จำนวน ๑๑๒,๐๐๐.๐๐ บาท

- รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น จำนวน ๑๗,๓7๘,๐๐๐.๐๐ บาท

- รายได้ที่รัฐบาลอุดหนุนให้องค์กรปกครองส่วนท้องถิ่น จำนวน ๑๗,๕๐๐,๐๐๐.๐๐ บาท

**รวมประมาณการรายรับ ทั้งสิ้น ๓๕,๐๐๐,๐๐๐.๐๐ บาท**

**ประมาณการรายจ่าย** ประจำปีงบประมาณ พ.ศ. ๒๕๖๗ มีดังนี้

- งบกลาง จำนวน ๑๑,525,๒03.๐๐ บาท

- งบบุคลากร จำนวน ๑๒,498,๖๔๐.๐๐ บาท

- งบดำเนินงาน จำนวน ๖,941,057.๐๐ บาท

- งบลงทุน จำนวน ๒,๒๖๙,๕๐๐.๐๐ บาท

- งบเงินอุดหนุน จำนวน ๑,๗๖๕,๖๐๐.๐๐ บาท

**รวมประมาณการรายจ่าย ทั้งสิ้น ๓๕,๐๐๐,๐๐๐.๐0 บาท**

สำหรับรายละเอียดประมาณการรายจ่าย โครงการและกิจกรรมต่างๆ ขอให้สมาชิกตรวจสอบ ตามเอกสารร่างข้อบัญญัติองค์การบริหารส่วนตำบลบุโพธิ์ เรื่อง งบประมาณรายจ่ายประจำปีงบประมาณ พ.ศ.๒๕๖๗ ซึ่งได้จัดส่งให้กับสมาชิกพร้อมหนังสือเชิญประชุมเป็นการล่วงหน้าแล้ว

(รายละเอียดตามร่างข้อบัญญัติงบประมาณรายจ่ายประจำปีงบประมาณ พ.ศ. 256๗)

ประธานสภาฯ ตามที่ผู้บริหารได้นำเสนอร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๗ พร้อมรายละเอียดที่เกี่ยวข้องไปแล้วนั้น มีท่านใดจะอภิปรายร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗ นี้หรือไม่

ที่ประชุม เปิดโอกาสให้สมาชิกตรวจสอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗ ตามเอกสารร่างข้อบัญญัติ ที่แจกให้กับสมาชิกและซักถามรายละเอียดต่างๆที่เกี่ยวข้องตามร่างข้อบัญญัติฯ ไปพร้อมกันจนครบทุกหมวดรายจ่าย

/ประธานสภาฯ…

-6-

ประธานสภาฯ สอบถามที่ประชุม มีสมาชิกอภิปรายเพิ่มเติมหรือไม่ หากไม่มีสมาชิกอภิปรายซักถามเพิ่มเติม จึงขอมติที่ประชุมว่าจะรับหลักการของร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๗ ตามที่ผู้บริหารเสนอมาหรือไม่

**มติที่ประชุม** มีมติเป็นเอกฉันท์ รับหลักการ ในวาระที่ ๑ เวลา 11.45 น.

รับหลักการ ๘ เสียง

ไม่รับหลักการ - เสียง

งดออกเสียง - เสียง

ประธานสภาฯ ขอประกาศให้ทุกท่านทราบว่ามติที่ประชุมสภาครั้งนี้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 โดยมีมติรับ หลักการ 8 เสียง ไม่รับหลักการ – เสียง งดออกเสียง – เสียง เป็นอันว่าสภา องค์การบริหารตำบลบุโพธิ์ ได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ 2567 ในเวลา 11.45 น.

ที่ประชุม -รับทราบ-

ประธานสภาฯ เนื่องจากขณะนี้เวลา ๑2.00 น.แล้ว ก่อนที่จะมีการประชุมพิจารณาในวาระต่อไป ขอพักการประชุมสภาเพื่อรับประทานอาหารกลางวัน เป็นเวลา ๑ ชั่วโมง โดยจะเริ่มประชุมต่อในเวลา 13. ๐๐ น.

ที่ประชุม พักการประชุมเพื่อรับประทานอาหารกลางวัน

เริ่มประชุม (ต่อ) เวลา 13.00 น.

ประธานสภาฯ เมื่อที่ประชุมรับหลักการแล้ว ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขเพิ่มเติมถึง(ฉบับที่ ๒) พ.ศ.๒๕๕๔) หมวด ๓ ข้อ ๔๙ กำหนดให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วยและหมวด ๘ ข้อ ๑๐๓ , ๑๐๕

กำหนดให้การตั้งคณะกรรมการสามัญเป็นคณะกรรมการแปรญัตติประกอบด้วยสมาชิกสภาท้องถิ่น มีจำนวนไม่น้อยกว่า ๓ คน แต่ไม่เกิน ๗ คน ที่ประชุมเสนอรายชื่อเพื่อเลือกเป็นคณะกรรมการแปรญัตติ ไม่น้อยกว่า ๓ คน แต่ไม่เกิน ๗ คน โดยให้ที่ประชุมเสนอคณะกรรมการพิจารณาแปรญัตติว่าจะมีจำนวนเท่าใด

นายอุทิศ พันธ์รัมย์ ขอเสนอให้มีคณะกรรมการแปรญัตติ จำนวน ๓ คน

ส.อบต.หมู่ที่ ๑

ประธานสภาฯ สอบถามมีสมาชิกเสนอเป็นอย่างอื่นหรือไม่

ที่ประชุม -ไม่มีผู้เสนอ-

ประธานสภาฯ หากไม่มีถือว่าที่ประชุมมีมติให้มีคณะกรรมการแปรญัตติ จำนวน ๓ คน ตามระเบียบฯ ข้อ ๑๐๗ กำหนดวิธีการเลือกคณะกรรมการสภาท้องถิ่นโดย การเสนอรายชื่อเพื่อเลือกคณะกรรมการแปรญัตติ โดยจะมีการเลือกครั้งละ ๑ คน ตามลำดับ จนครบจำนวน ๓ คน โดยให้สมาชิกเสนอ พร้อมผู้รับรอง ๒ คน หากลำดับใดมีผู้เสนอเพียงคนเดียวให้ถือว่าผู้นั้นได้รับเลือกเป็นคณะกรรมการแปรญัตติ เชิญสมาชิกเสนอคณะกรรมการแปรญัตติ คนที่ ๑

/นายอุทิศ พันธ์รัมย์…

-7-

นายอุทิศ พันธ์รัมย์ เสนอ นายธีรกานต์ เหล่าสิงห์ ส.อบต.หมู่ที่ ๔

รองประธานสภา ผู้รับรอง ๑. นายเกื้อ รอบคอบ ส.อบต.หมู่ที่ ๒

๒. นายลำปาง ประมวญพืช ส.อบต.หมู่ที่ ๖

ประธานสภาฯ มีสมาชิกเสนออีกหรือไม่

ที่ประชุม ไม่มีผู้เสนอ

ประธานฯ เมื่อไม่มีผู้เสนอ ถือว่า นายธีรกานต์ เหล่าสิงห์ ได้รับเลือกเป็นคณะกรรมการแปรญัตติคนที่ 1 ต่อไปเลือกคณะกรรมการแปรญัตติ คนที่ ๒

นายธีรกานต์ เหล่าสิงห์ เสนอ นายวันเฉลิม สุขเลา ส.อบต.หมู่ที่ 3

ส.อบต.หมู่ที่ ๔ ผู้รับรอง ๑. นายอาคม ดีต่อ ส.อบต.หมู่ที่ ๗

๒. น.ส.มนัสนันท์ มุ่งดี ส.อบต.หมู่ที่ ๘

ประธานสภาฯ มีสมาชิกเสนออีกหรือไม่

ที่ประชุม ไม่มีผู้เสนอ

ประธานฯ เมื่อไม่มีผู้เสนอ ถือว่า นายวันเฉลิม สุขเลา ได้รับเลือกเป็นคณะกรรมการแปรญัตติคนที่ 2 ต่อไปเลือกคณะกรรมการแปรญัตติ คนที่ 3

นายวันเฉลิม สุขเลา เสนอ นายเกื้อ รอบคอบ ส.อบต.หมู่ที่ ๒

ส.อบต.หมู่ที่ ๓ ผู้รับรอง ๑. นายอาคม ดีต่อ ส.อบต.หมู่ที่ ๗

๒. นายลำปาง ประมวญพืช ส.อบต.หมู่ที่ ๖

ประธานสภาฯ มีสมาชิกเสนออีกหรือไม่

ที่ประชุม ไม่มีผู้เสนอ

ประธานฯ เมื่อไม่มีผู้เสนอ ถือว่า นายเกื้อ รอบคอบ ได้รับเลือกเป็นคณะกรรมการแปรญัตติคนที่ 3

การเลือกคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖7 สิ้นสุดแล้ว คณะกรรมการแปรญัตติ ทั้ง ๓ คน ประกอบด้วย

1. นายธีรกานต์ เหล่าสิงห์ ส.อบต.หมุ่ที่ ๔

2. นายวันเฉลิม สุขเลา ส.อบต.หมู่ที่ ๓

3. นายเกื้อ รอบคอบ ส.อบต.หมู่ที่ ๒

หลังจากเลิกประชุมแล้ว ขอให้คณะกรรมการแปรญัตติทั้ง 3 คน ไปพบเลขานุการสภาฯเพื่อนัดประชุมชี้แจงแนวทางปฏิบัติ และลำดับต่อไป

ขอเชิญที่ประชุมสภาฯกำหนดระยะเวลาเสนอรับคำแปรญัตติและระยะเวลาพิจารณาคำแปรญัตติ โดยมีระยะเวลาไม่น้อยกว่า ๒๔ ชั่วโมงหลังจากสภารับหลักการในวาระที่ ๑ แล้ว เชิญสมาชิกเสนอ

นายธีรกานต์ เหล่าสิงห์ เสนอให้กำหนดระยะเวลาเสนอรับคำแปรญัตติ ในวันที่ ๑๖,17,18 สิงหาคม ๒๕๖๖

ส.อบต.หมู่ที่ 4 ตั้งแต่เวลา ๐๘.๓๐ น.ถึง เวลา ๑๖.๓๐ น. ณ ห้องประชุมสภาองค์การบริหารส่วน ตำบลบุโพธิ์ และกำหนดระยะเวลาพิจารณาคำแปรญัตติให้แล้วเสร็จ ในวันจันทร์ที่ ๒๑ สิงหาคม 256๖

ประธานสภาฯ มีผู้ใดเสนออีกหรือไม่ หากไม่มีผู้ใดเสนออีก จึงถือว่าที่ประชุมมีมติเห็นชอบกำหนดระยะเวลาเสนอรับคำแปรญัตติ ตามที่นายธีรกานต์ เหล่าสิงห์ เสนอ และให้คณะกรรมการแปรญัตติมาปฏิบัติหน้าที่เพื่อรับคำแปรญัตติ หากมีสมาชิกท่านใดจะเสนอคำแปรญัตติให้เสนอต่อประธานคณะกรรมการแปรญัตติตามแบบที่กำหนด ในวัน เวลาและสถานที่ที่กำหนดข้างต้น

/ที่ประชุม…

-8-

ที่ประชุม -รับทราบ-

ประธานสภาฯ แจ้งการประชุมวาระที่ 2 และวาระที่ 3 เนื่องจากระเบียบในการพิจารณาร่างข้อบัญญัติงบประมาณรายจ่ายประจำปี กำหนดให้การประชุมพิจารณา จะพิจารณา ๓ วาระรวดไม่ได้ ฉะนั้น ในการพิจารณา วาระที่ ๒ และวาระที่ ๓ จะมีการพิจารณาในการประชุมครั้งต่อไป ภายหลังจากคณะกรรมการแปรญัตติ ได้ประชุมในวันจันทร์ที่ ๒๑ สิงหาคม ๒๕๖๖ แล้ว และเมื่อคณะกรรมการฯได้เสนอรายงานการประชุมต่อประธานสภาฯ ซึ่งประธานสภาฯ ได้มีหนังสือแจ้งรายละเอียดและวาระการประชุม ให้สมาชิกสภาฯ และผู้บริหารทราบก่อนการประชุมครั้งต่อไป

ดังนั้น เพื่อให้การดำเนินการเป็นไปตามระเบียบและระยะเวลาที่กำหนด จึงขอนัดหมายการประชุมสภาสมัยสามัญสมัยที่ ๓/๒๕๖๖ ครั้งที่ ๒ ในวันพุธที่ ๒๓ สิงหาคม ๒๕๖6 เวลา ๐๙.๐๐ น. ณ ห้องประชุมองค์การบริหารส่วนตำบลบุโพธิ์ การแต่งกายเครื่องแบบสีกากี

**ระเบียบวามระที่ ๕ เรื่องอื่นๆ**

ประธานสภาฯ เปิดโอกาสให้ผู้บริหาร สมาชิก และผู้เข้าร่วมประชุมได้สอบถามและแสดงความคิดเห็นเพิ่มเติม ไม่มีสมาชิกซักถามเพิ่มเติม ขอปิดการประชุม

ปิดประชุม เวลา 14.00 น.

(ลงชื่อ) *วิชญ์พล ไตรศร* ผู้จดบันทึก

(นายวิชญ์พล ไตรศร)

เลขานุการสภาองค์การบริหารส่วนตำบลบุโพธิ์

คณะกรรมการได้ตรวจรายงานการประชุมแล้ว เมื่อวันที่ ๒๑ สิงหาคม ๒๕๖๖

(ลงชื่อ)  *วันเฉลิม สุขเลา*  ประธานคณะกรรมการตรวจฯ

(นายวันเฉลิม สุขเลา)

ส.อบต.หมู่ที่ ๓

(ลงชื่อ) *ธีรกานต์ เหล่าสิงห์* กรรมการตรวจฯ

(นายธีรกานต์ เหล่าสิงห์)

ส.อบต.หมู่ที่ ๔

(ลงชื่อ) มนัสนันท์ มุ่งดี กรรมการ/เลขนุการฯ

(นางสาวมนัสนันท์ มุงดี)

ส.อบต.หมู่ที่ ๘

สภาองค์การบริหารส่วนตำบลบุโพธิ์ มีมติรับรองรายงานการประชุมแล้ว ในการประชุมสภาฯ สมัยสามัญ

สมัยที่ 3/2566 ครั้งที่ 2 เมื่อวันที่ 23 สิงหาคม 2566

(ลงชื่อ) ประธานสภาฯ

(นายหมั่น สำรวมรัมย์)